Za izdajo računa je v osnovnem meniju najprej potrebno pritisniti na gumb »Blagajna«. Odpre se vmesnik za izbiro artiklov. Za vnos artikla se postavimo na posamezno pozicijo in pritisnemo nanjo. Ko smo z vnešenimi artikli zadovoljni, pritisnemo na zeleno obarvani gumb, ki se nahaja pri dnu ekrana. Ob pritisku se odpre novo okno z možnostjo izbire načina plačila. V PANTHEON RA/RC so na voljo prednastavljeni načini plačila, kot so gotovina, Amex, Diners, Visa, MasterCard, ček in transakcijski račun. Če želimo celoten znesek računa poravnati z določenim plačilnim sredstvom, zraven naziva plačilnega sredstva pritisnemo na zeleno obarvani gumb s kljukico. V primeru plačevanja z več plačilnimi sredstvi je potrebno s pritiskom na vsako pozicijo posebej določiti znesek, s katerim bo račun poravnan. Ko smo z razporeditvijo načinov plačila zadovoljni, lahko pritisnemo na zeleno obarvani gumb »Plačaj«. Ob pritisku na gumb se na tiskalniku izvede izpis računa. Izdani račun si lahko ogledamo tudi v seznamu računov s pritiskom na gumb »Računi«, ki se nahaja v meniju »Procesi«.